Acțiune introdusă la 28 iulie 2023 – Almaghout/Consiliul
(Cauza T-437/23)
Limba de procedură: engleza
Părțile
Reclamantă: Hala Almaghout (reprezentant: M. Lester și M. Birdling, barristers și G. Symeonidis, avocat)
Pârât: Consiliul Uniunii Europene
Concluziile
Reclamantul solicită Tribunalului:
anularea Deciziei (PESC) 2023/1035 din 25 mai 20231 de menținere a înscrierii reclamantei pe lista care figurează în anexa I la Decizia 2013/255/PESC a Consiliului, astfel cum a fost modificată, și în anexa II la Regulamentul (UE) nr. 36/2012 al Consiliului din 18 ianuarie 2012, cu modificările ulterioare (denumite în continuare „măsurile atacate”), în măsura în care se aplică reclamantei;
obligarea Consiliului la suportarea propriilor cheltuieli de judecată.
Motivele și principalele argumente
În susținerea acțiunii, reclamanta arată că includerea sa în măsurile atacate rezultă din erori vădite de apreciere săvârșite de Consiliu. În special, ea nu mai este membru al familiei Makhlouf, nu are nicio legătură cu regimul sirian, nu are nicio influență asupra acestuia și nu prezintă niciun risc de eludare. Contrar motivelor invocate pentru includerea numelui său în măsurile restrictive ale UE referitoare la Siria, nu există niciun risc în cazul său ca activele moștenite să fie utilizate pentru a sprijini activitățile regimului sirian sau să intre în posesia regimului.
____________
1 JO 2023, L 139, p. 49.